På søndag kan det være, at fremmede med en ny slags raslebøsse banker på din hoveddør.

De samler ind. Ikke til krigsofre, bekæmpelsen af kræft eller katastroferamte områder i udlandet, men til fattige i Danmark. Kirkens Korshær har nemlig for første gang siden 1938 arrangeret en landsindsamling til fordel for fattige herhjemme.

Årsagen er, at der bliver flere og flere af dem. Og det sker nu på et sådan niveau, at det kræver handling, lyder det fra hjælpeorganisationen.